Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
9 พ.ค. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้ายังไม่ฟื้นตัว ซึมลงต่อ โดยปิดตลาดภาคเช้าระดับดัชนี 1,753.92 จุด ปรับลดลงเพิ่มอีก 6.33 จุด ด้วยมูลค่าซื้อขายราว 2.7 หมื่นล้านบาท ภาพรวมการแกว่งตัวของดัชนี SET ยังแกว่งตัวลงต่อในกรอบ Downtrend Channel ทั้งนี้ดัชนีตลาดภาคเช้าถูกกดดันจากแรงขายกลุ่มพาณิชย์ (COMM),กลุ่มเทคโนโลยีสารสนเทศและการสื่อสาร (ICT) และกลุ่มธนาคาร (BANK)
มุมมองตลาดช่วงบ่าย: เรามองดัชนี SET มีโอกาสซึมลงต่อบ่ายนี้ จากกราฟรายวัน พบว่า ทางเทคนิคสัญญาณบ่งชี้โมเมนตัมให้น้ำหนักไปทางลง ทั้ง MACD ที่พลิกกลับมีค่าติดลบ ตัดเส้น Signal ลง และ RSI ปรับตัวทิศทางลบ โดยเคลื่อนจาก Neutral Zone ลงสู่ Negative Zone(RSI&lt;40%)
ฉะนั้น SET บ่ายนี้ยังคงมองอ่อนตัวต่อ โดยคาดว่าหากรีบาวด์จะยังไม่ผ่านแนวต้าน 1,770 จุด(จากแนวรับกลายเป็นแนวต้าน) โดยมีเป้าหมายของการย่อตัวครั้งนี้ที่แนวรับ1,752 จุด / 1,740 จุด(แนวรับ Double Top Pattern)
กลยุทธ์ในช่วงบ่าย: นักเก็งกำไร เน้นถือเงินสด หรือเลือก Trading Short ในตราสารอนุพันธ์เมื่อ SET เข้าใกล้แนวต้าน คาดหวัง SET ย่อตัวทดสอบแนวรับ 1,752 จุด/1,740 จุด สำหรับนักลงทุนระยะกลางถือเงินสดต่อ wait and see
Point of View
Stock Update! บ่ายนี้ อัพเดท CHAYO หุ้น IPO ของปีนี้ กราฟราย 120 นาที การเคลื่อนไหวของราคาแกว่งตัวขึ้นลงในกรอบ Sideway สอดคล้องกับทางเทคนิค เครื่องมือบ่งชี้โมเมนตัมจาก RSI ยังทรงตัวบริเวณ Neutral Zone (RSI50% ?10%) ยังไม่บ่งชี้ถึงความชัดเจนของทั่งฝั่งขึ้นและฝั่งลง เช่นเดียวกับ ADX แกว่งตัวต่ำกว่า 20% สะท้อนถึงการไม่มีเทรนด์
ฉะนั้นเรามีมุมมองเป็นกลางต่อ CHAYO น่าจะแกว่งตัวออกข้างต่อไป โดยมองกรอบการแกว่งตัวในช่วงราคา 2.96 – 3.42 บาท หากปิดสูงหรือต่ำกว่ากรอบนี้ จะเริ่มให้ทิศทางแนวโน้มที่ชัดเจนขึ้น